
Acolada nr. 4 aprilie 2016 


Mircea Eliade, Vintilă Horia 
şi un istoric răpit prin Berlinul de est 


Motto : „Lui Noica i-am admirat curajul de a fi rămas pe poziţie aici, deşi scria parcă liber. Ne întâlneam la Schitul Păltiniş şi la 
Sibiu... şi am avut câteva momente de respiro duhovnicesc” (Mitropolitul Antonie Plămădeală, în „Jurn. Lit.”, 9 iunie 2005). 


„Dacă ar fi apucat să-şi 
citească dosarul, Noica l-ar fi 
repudiat”, scria Sorin Lavric în 
postfața unuia din volumele din 
seria Noica în arhiva Securității 
(Ed. MNLR, 2009, p. 338), fără 
a-şi da seama că însuşi Jurnalul 
de la Păltiniş (1983) a fost, ca 
să zicem aşa, o primă „selecție” 
din urmărirea pe ascuns a 
filozofului (cf. Isabela Vasiliu- 
Scraba, Noica în cifru 
„humanist”, vezi „Acolada”, 
Satu Mare, anul V, nr 4 /42), 
aprilie 2011, p.16). În toamna anului 1983 Jurnalul de la Păltiniş 
a fost citit şi repudiat de Noica, precum bine s-a văzut în 
documentele de arhivă securistă publicate după un sfert de 
secol. 


Despre proiectul de-al „momi” pe Mircea Eliade să 
revină în țară, Lavric notează în aceeaşi postfață la fel de 
neinspirat că „nu securiştii trebuiau să-i inspire lui Noica 
proiectul” (p.342). Dacă ar fi vrut să scrie în duhul adevărului 
(şi nu „trăgând cu ochiul” la ce spun puternicii cripto- 
comunismului contemporan) ar fi putut sesiza remarcabila 
„unitate stilistică” a proiectului ratat în cazul lui Eliade şi ratat 
(cam în aceeaşi perioadă) în încercarea securistă de aducere în 
țară a laureatului Premiului Goncourt printr-o scrisoare trimisă 
lui Vintilă Horia de către fostul director al prestigioasei reviste 
„Gândirea” (vezi Isabela Vasiliu-Scraba, Radu Gyr despre 
falsificarea istoriei literare la „acrobatul” George Călinescu). 

Cu ceva mai multă bunăvoință față de faimosul scriitor 
care a fost Vintilă Horia (1915-1992), chiar înainte de anul 
publicării volumelor (bine periate) din seria Noica urmărit de 
Securitate, Lavric putea reține şi răspunsul extrem de 
inteligent şi de interesant dat „maestrului” Crainic, „mai marele 
său” care l-a ajutat pe Vintilă Horia „să fie ceea ce este” şi care 
în 1972 îi scrisese din țară (la comandă securistă, de nerefuzat !) 
despre „împăcarea cu Patria noastră care ea însăşi vă întinde 
brațele şi ştie că are ce să vă dea [vouă exilaților] ca s-o admirați 
şi ca s-o iubiți ca pe mama voastră” (vezi Vintilă Horia, 
Reîntâlnirea cu Nichifor Crainic, în vol. Vintilă Horia, Suflete 
cu umbră pe pământ, Bucureşti, 2004, p.32). Beneficiind de o 
bursă de studiu la Madrid în 1991 şi 1992, Cristian Bădiliță 
scria în cunoştinţă de cauză despre „figura lui Vintilă Horia” 
care era şi a rămas în Spania „foarte cunoscută... când a murit, 
toate posturile de televiziune şi-au început telejurnalele cu 
această ştire. Prietenii spanioli îi citiseră cărțile încă din 
adolescență. Un grup de studenți îl frecventa ca pe un fel de 
guru care întrecea cu mult competențele unui banal profesor 
universitar... ştiu cât de mult îl prețuiau spaniolii, adică la justa 
lui valoare” (rev. „Rost”, nr. 16, iunie 2004). În contrast cu 
atare dovezi de prețuire în Spania a universitarului Vintilă Horia 
(care a fost şi primul romancier străin premiat cu cea mai înaltă 
distincție a literelor franceze), în „Patria noastră”, la moartea 
doctorului în filozofie Constantin Noica, lipsit de catedra 
universitară care i se cuvenea, regimul de teroare ideologică a 
impus o tăcere absolută, doar posturile de radio de dincolo de 
Cortina de fier anunțând pe 4 decembrie 1987 decesul filozofului 
„de modă veche”, cum se auto-intitula Noica. De dignitate 
Europa, ultima carte scrisă de Noica, a apărut întâi în germană 
în 1988, manuscrisul românesc, intitulat Modelul cultural 
european , fiind tipărit abia la doi ani după reeditarea Jurnalului 
de la Păltiniş din 1991. Tradus în suedeză, acelaşi Jurnal... a 
înlocuit orice scriere a lui Noica la Institutul Cultural Român 
din Suedia în anul 2009, anul centenarului naşterii filozofului 
Noica. 

În comentarea scrisorii primită de la octogenarul 
Nichifor Crainic, Vintilă Horia subliniază un lucru neglijat mult 
prea des ca să nu pară dinadins: „cultura românească actuală e 
o reuşită, o contribuţie la cultura universală, numai prin românii 
din exil: Brâncuşi, Enescu, Eugen Ionescu, Mircea Eliade şi 
Vintilă Horia, toate aceste nume fiind citate dintr-un articol în 
care autorul respectivului text publicat dincolo de Cortina de 
fier „aduce un curios omagiu” (V.Horia, op. cit.) României 
comuniste. 

Dacă cele două proiecte vizând invitarea securistă 
dincoace de Cortina de fier a lui Eliade prin Noica şi a lui 
Vintilă Horia prin Nichifor Crainic n-au putut fi duse la bun 
sfârşit, în schimb, a existat înaintea acestora un proiect similar 
(la începuturile sale) încununat de succes, proiect prin care un 
istoric născut în 1905, pentru că n-a dat curs invitaţiilor 
epistolare venite din țară, a fost răpit de Securitate pe 20 
decembrie 1957. Din Berlinul de Vest a fost trecut în Berlinul 


de Est, sechestrat, adus cu forța în ţară şi anchetat prin 
schingiuire, întemnițat în regim de exterminare până în august 
1964, pentru a fi apoi angajat ca arhivar avându-l drept şef pe 
unul dintre foştii săi anchetatori. 

În tentativa de a-l invita în ţară pe istoricul dr. Aurel 
Decei (1905-1976), profesor universitar în Turcia şi colaborator 
de seamă la cea mai prestigioasă Enciclopedie turcă, Securitatea 
s-a folosit de doctorul luliu Haţieganu, pus să scrie pe tema 
împăcării exilatului Aurel Decei cu Patria care-i întinde brațele 
plină de iubire. 

Răspunsul verbal dat trimisului Securității care-i 
adusese scrisoarea doctorului Haţieganu a fost următorul: 
„România de care pomeneşti dta este o formaţiune hibridă, 
sovieto-comunistă, pe care eu şi poporul meu vreau s-o vadă 
pierind... când vălul care e țesut peste țara mea se va ridica, 
atunci mă voi întoarce. Acum lucrez aici, în lumea liberă, ca să 
fac să nu se uite că există o Românie care nu vrea nici comunism, 
nici ruşi la ea acasă” (cf. vol. |. Opriş, Aurel Decei, sau destinul 
disperării, Editura Enciclopedică, Bucureşti, 2004, p. 133). 

După ce statul polițienesc comunist dăduse o oarecare 
Decizie de grațiere a exilaților, istoricului Aurel Decei (care 
fusese ataşat de presă la Legația Română din Turcia începând 
cu anul 1940 şi până în 1947) i-au parvenit la Istambul întâi 
nişte scrisori de-ale 7 e 
mamei şi fraţilor săi 
însistând să revină 
acasă, mama de 80 de 
ani rugându-l să se 
întoarcă pentru că 
pensia îi fusese sistată 
(fără pensie fuseseră 
lăsaţi şi părinţii lui 
Cioran, ai lui Eliade şi 
ai multor alți „trădători 
de țară” cum erau 
numiţi exilații de către 
mercenarii 
ocupantului sovietic). 
Fostului consul 
aducător al scrisorilor, 
profesorul Decei i-a Mircea Eliade 
spus că recunoaşte scrisul mamei sale pe care n-a văzut-o de 
zece ani, dar vede că „stilul nu este al ei” (8 aprilie 1956, în op. 
cit., p.129). În vara aceluiaşi an Securitatea a aranjat (tot prin 
fostul consul) să-i fie înmânată profesorului A. Decei de la 
Universitatea din Istambul şi o scrisoare a doctorului Iulian 
Haţeganu prin care acesta îi spunea de un post sigur de 
universitar care îl asteaptă la Cluj, numai să vină, căci întreaga 
comunitate academică îi va întinde un covor roşu pe care să 
păşească, onorat în țara comunistă pentru vastele sale 
cunoştinţe de istoric stăpânind 14 limbi între care turca, 
persana, araba, ebraica, greaca veche, latina, pe lângă o mulțime 
de limbi moderne. 

Scrisoarea doctorului |. Haţieganu neavând succesul scontat, 
s-a recurs la metoda folosită în 1956 pentru „aducerea forțată” 
a lui Beldeanu implicat în atacarea Legaţiei de la Berna în 
1955, cu procesul ce-a urmat în care O. Beldeanu a fost apărat 
de M. Fărcăşanu. Printr-un comerciant turc născut în România, 
Beldeanu a fost răpit în 1956 de Securitate, adus în Berlinul de 
Est, anchetat în ţară şi omorât. Un an mai târziu, în 1957, 
profesorul Aurel Decei a fost momit să vină în 19 decembrie 
1957 la Berlin prin acelaşi comerciant ca şi în cazul răpirii prin 
Berlinul de Est a lui Beldeanu. Pe 20 decembrie savantul (care 
în lumea liberă reprezentase adevărata Românie la Congrese 
de istorie şi orientalistică) intrase deja în ghearele Securității, 
fiind silit să trăiască şi să moară în România „dupărăzboiului” 
(apud. Vintilă Horia) de soarta căreia se tot interesase de la 
românii fugiți prin Turcia. 
Pentru exilul românesc îngrijorat de dispariția savantului, fusese 
aranjat un scenariu, conform căruia istoricul ar fi fost amnistiat 
şi ar fi cerut „repatrierea în baza Decretului în vigoare”, fiind 
ajuns deja în țară. Scenariul pregătit din vreme n-a ţinut cont 
de perioada de valabilitate restrânsă până la 23 august 1955 a 
Legii amnistiei crimelor politice publicată de guvern la 25 
iunie 1955. Mai important în scenariu era un text de mulțumire 
guvernanților care l-au amnistiat, după ce doctorul Haţieganu 
fusese pus să scrie negru pe alb: „de altcum pe Tine aceste 
categorii [ale amnistiaţilor] nu te exprimă, că nu aveai ce să-ți 
reproşezi. Dar este un imbold şi pentru Tine - ca pentru atâția 
alții — ce s-au reîntors la rosturile lor şi lucrează nestingherit” 
(Cluj, 29 ianuarie 1956). 

Spre regretul celor care şi azi suferă din pricina 
neîntoarcerii în țară a exilaţilor, Eliade şi Vintilă Horia invitați 


DN 


să revină „acasă”, niciunul din cei doi scriitori universali n-au 
dat curs invitaţiilor extrem de insistente, ambii zor-nevoie 
poftiți (măcar) să adere la Asociaţia „România”. 

După ce vorbise la un Simpozion despre „nevoia 
românească de martiri”, Sorin Lavric îi spunea lui Claudiu Târziu 
că pe sine se vede în acelaşi timp ca un „şobolan mistuit de 
pofte lumeşti” şi ca un „iepure versatil trăgând speriat cu 
ochiul la ce spun puternicii zilei” (vezi interviul din „Formula 
As”, 2011; a se vedea şi Isabela Vasiliu-Scraba, Acad. M. Eliade 
şi neoiobăgia ideologică post-decembristă), în „Acolada”, Satu 
Mare, Anul X, martie 2016, nr.3/100, p.16). 

Rozător în ambele situații, Sorin Lavric l-a „ronțăit” 
în „România literară” pe Vintilă Horia sub pretextul că ar recenza 
volumul Memoriile unui fost săgetător (Ed. Vremea, 2015). 

Premiat de Academie la câțiva ani după premierea 
lui Ciomoş (vezi Isabela Vasiliu-Scraba, O carte premiată sub 
şocul „sperieturii cu termeni greceşti”: Virgil Ciomoş, Timp şi 
eternitate, 2000 ), de lectura cărţilor lui Sorin Lavric m-a scutit 
chiar autorul lor, cu care s-a întâmplat să schimb două vorbe pe 
tema gândirii lui Noica. Din bibliografia obligatorie a doctoratului 
său pe tema filozofiei noiciene, universitarul Lavric n-a dat 
semne că a rămas cu prea mult. Poate doar cu înclinația de a 
ridica în slăvi himerica „Şcoală de la Păltiniş” negată de însuşi 
Noica (cf. Isabela Vasiliu-Scraba, Himera Şcolii de la Păltiniş 
ironizată de Noica ; http://www.agero-stuttgart.de/REVISTA- 
AGERO/CULTURA/HimeraY20scolii%20 
de%20la%20Paltinis%20ironizataW20deYW2ONoica.htm.; vezi şi 
Isabela Vasiliu-Scraba, Himera discipolatului de la Păltiniş; on- 
line https://blogideologic.wordpress.com/2013/04/08/isabela- 
vasiliu-scraba-himera-discipolatului-de-la-paltinis/ ) şi, mai ales, 
cu tendința de a folosi idei noicene în folos propriu, sau 
punându-le pe seama directorului său, Gabriel Liiceanu, cum s- 
a întâmplat în recenzia făcută cărții despre seducţie din 2007 
(vezi Isabela Vasiliu-Scraba, Parabola orbilor, sau PhiloZofia în 
comunism şi post-comunism ; https://www.scribd.com/doc/ 
191854153/IsabelaVScrabaNoicaLavricLiiceanu ). 

Relativ recent, în folos propriu a uzat Sorin Lavric de 
scrisul lui Noica într-un text despre „satirul” Vintilă Horia. 
Lavric a recenzat unul din volumele scriitorului universal Vintilă 
Horia pe care (într-un mod nepotrivit) la perceput ca fiind „mai 
iubitor de natură decât de oameni”. Recenzia şi-a axat-o de la 
început pe echivocul ideii (noiciene ?) că la unii autori „nervul 
creației depăşeşte puterea expresiei” (Sorin Lavric, Taurul 
magic, vezi „România literară”, ian. 2016). 

Pe vremea când nu se găsea prin librării nici un volum 
al gânditorului trăirist Mircea Vulcănescu, într-o „amintire 
despre Mircea Vulcănescu” (filozof scos cu de-a sila din cultura 
românească, vezi Isabela Vasiliu-Scraba, Imaginea oficială asupra 
filozofiei româneşti, în vol. Isabela Vasiliu-Scraba, Propedeutică 
la eternitate, Slobozia, 2004, pp.112-129 ), Constantin Noica 
remarca la prietenul său o disproporţie între creativitate şi 
creaţie, prima atât de puternică încât ar fi împiedicat creația 
propriu-zisă (vezi Isabela Vasiliu-Scraba, „Scăparea prin 
tangentă”, sau Constantin Noica şi Mircea Vulcănescu, în 
„Convorbiri literare”, laşi, Anul CXXXV, dec. 2001, Nr. 12/ 72, 
p.6). 


Cu disproporţia dintre creativitate (/nervul creației) 
şi creaţie (/puterea expresiei) Lavric s-a aflat (întâmplător ?) 
pe aceeaşi traiectorie de gând cu filozoful de la Păltiniş. 

Amintirea pusă pe hârtie de Noica la cererea soției 
filozofului ucis în temnița Aiudului (cf. Isabela Vasiliu-Scraba, 
Martirii închisorilor în viziunea lui Mircea Eliade şi a Părintelui 
Arsenie Boca, în rev. „Tribuna” (Cluj-Napoca), nr. 255/2013, 
pp.9-10) a fost publicată în „Almanahul literar 1984” (apărut în 
decembrie 1983, pp.36-37) sub însemnul „C. Noica -70 de ani” 
întrucât într-adevăr fusese scrisă în 1979, deşi tipărirea 
articolului a mai necesitat în comunism trecerea a patru ani de 
zile spre a se ajunge la... anul „Mircea Vulcănescu” în care s-a 
publicat integral Dimensiunea românească a existenței (1943, 
republicată în 1983, vezi Isabela Vasiliu-Scraba, Anul 1983 a 
fost „anul M. Vulcănescu”, în „Convorbiri literare”, laşi, Anul 
CXXXV, aprilie 2001, Nr. 4, p.38). 

Trăgând iepureşte cu ochiul la puternicii zilei, Sorin 
Lavric şi-a înseilat recenzia la volumul Vintilă Horia, Memoriile 
unui fost săgetător (Ed. Vremea, Bucureşti, 2015) în „anul 
Vintilă Horia”. De astă dată când s-au împlinit o sută de ani de 
la naşterea universalului scriitor Vintilă Horia (vezi Isabela 
Vasiliu-Scraba, Receptarea românească a primului scriitor străin 
laureat cu Premiul Goncourt). 


Isabela VASILIU-SCRABA 


